Документация ВОТ

Със започването на проекта, първо направих кратко проучване с коя технология да си направя уеб приложението. Спрях се на Azure тъй като е широко разпространена платформа, която има много материали, предлага много възможности, а и по наблюдения от ютуб видеа изгледаше лесно.

Моето приложение представлява дневник за сериалите и филмите които човек е гледал/ гледа в момента или иска да гледа.

Сайта е разработен на HTML, CSS, Java script и работя с блобове.

Уеб приложение се състои предимно от статично съдържание и не очаквам голям брой едновременни потребители, затова Azure Blob Storage ми върши работа с неговата рентабилна и мащабируема опция, която осигурява HA.

За да мога да запазвам информацията въведена от потребителите използвам библиотеката jQuery с кодът

<script src="https://ajax.googleapis.com/ajax/libs/jquery/3.6.0/jquery.min.js"></script>

Той е HTML таг за скриптове, който включва библиотеката jQuery в уеб страницата.

jQuery е популярна библиотека на JavaScript, която опростява скриптирането от страна на клиента и предоставя широк набор от функционалности за взаимодействие с HTML елементи, обработка на събития, извършване на AJAX заявки, манипулиране на DOM (Document Object Model) и др.

В моя случай jQuery се използва в кода на JavaScript за извършване на действия, като добавяне и извличане на данни от Azure Blob, обработка на кликвания върху бутони, извършване на AJAX заявки и манипулиране на DOM елементите на уеб страницата.

В началото на кода си оформям дизайна на страницата, цветовете, разположението и бутоните и след това в джава скрипта се случва магията:)

Кодът на JavaScript е всъщност този, който добавя интерактивност към уеб страницата и взаимодейства с Azure Blob. Чрез JavaScript се прави новото поленце, в което да се записва новата информация за следващия филм/сериал. С Date.now().toString() генерирам уникално име за новия блоб, след това създавам URL адреса на блоба, като използвам предварително зададеното име на акаунта, името на контейнера и името на блоба. После изпращам POST заявка за съхраняване на съдържанието на блоба, като използвам $.ajax от библиотеката и накрая се извиква функцията retrieveData, за да се извлекат и покажат съществуващите данни. Функцията retrieveData конструира URL адреса на контейнера, като използва името на акаунта и името на контейнера, изпраща GET заявка към URL адреса на контейнера, като използва $.ajax, като при успех той преминава през всеки елемент на Blob в данните на отговора, за всеки блоб извлича URL адреса на блоба и изпраща GET заявка за извличане на съдържанието на блоба. Ако има успех той създава новото блокче с информация.

Накрая кодът прикрепя функцията retrieveData към събитието window.onload, така че тя се изпълнява, когато страницата завърши зареждането си.

Като цяло JavaScript кодът, позволява на потребителите да добавят динамично нови правоъгълници с полета, записва данни в Azure Blob и извлича и показва съществуващите данни при зареждане на страницата.

Или поне това е идеята…. в действителност обаче запазването на е все още в процес на оправяне.

В крайна сметка успях да разбера много за Аzure и за правенето на уеб сайтове, тъй като това е нещо ново за мене и смятам, че този проект беше много полезен.

Начало на формуляра